CELEX: 62014TN0466
Language: da
Date: 2014-06-24 00:00:00
Title: Sag T-466/14: Sag anlagt den 24. juni 2014 — Spanien mod Kommissionen

11.8.2014   
            
            
               DA
            
            
               Den Europæiske Unions Tidende
            
            
               C 261/45
            
         Sag anlagt den 24. juni 2014 — Spanien mod Kommissionen
   (Sag T-466/14)
   2014/C 261/72
   Processprog: spansk
   
      Parter
   
   
      Sagsøger: Kongeriget Spanien (ved Abogado del Estado A. Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Delvis annullation af Kommissionens afgørelse af 14. april 2014 hvorved det blev fastslået, at det er berettiget at give fritagelse for importafgifter i henhold til artikel 236 sammenholdt med artikel 220, stk. 2, litra b), i EF-toldeks [forordning (EØF) nr. 2913/92], og at det ikke er berettiget at give fritagelse for importafgifter for et andet beløb i et særligt tilfælde (REM 02/2013), for så vidt som Kommissionen har afvist at give fritagelse for visse importafgifter, som den med urette har betragtet som uberettigede
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrørende tilsidesættelse af princippet om god forvaltningsskik i forbindelse med artikel 872a i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253, s. 1).
               
                           —
                        
                        
                           Sagsøgeren har i denne forbindelse anført, at inden for rammerne af en procedure såsom fritagelse for importafgifter, hvorunder Kommissionen kan fremsætte enhver anmodning om yderligere oplysninger, som den måtte finde passende, og hvor den skal oplyse om de grunde, der har ført til vedtagelsen af en negativ afgørelse, er en afgørelse om afslag på grundlag af begrundelser, som ikke er blevet meddelt på forhånd, i strid med artikel 41 i EU's charter om grundlæggende rettigheder.
                        
                     
         
               2.
            
            
               Andet anbringende vedrørende tilsidesættelse af artikel 220, stk. 2, litra b), i Rådets forordning (EØF) nr. 2913/92 af 12. oktober 1992 om indførelse af en EF- toldkodeks (EFT L 302, s. 1).
               
                           —
                        
                        
                           Ifølge sagsøgeren er de betingelser, der følger af fast retspraksis, og som ligger til grund for en række tidligere positive beslutninger om fritagelse i tunsektoren fra Kommissionen, opfyldt. Nærmere bestemt er betingelserne om lovgivningens kompleksitet, den omstændighed, at eksportøren ikke har gengivet de faktiske omstændigheder fejlagtigt, en anderledes fortolkning af lovgivningen på grundlag af korrekte oplysninger, Kommissionens delvise ansvar og den omstændighed, at de kompetente myndigheder uophørligt har begået den samme fejl uden nogensinde at anvende lovgivningen korrekt, opfyldt.